Rôzne

Zámer prekrytia ľadovej plochy
Mesto Lipany aj na základe požiadaviek občanov mesta o vybudovanie umelej ľadovej plochy sa zapojilo do výzvy SZĽH. Na realizáciu tohto projektu bola vybraná lokalita v areáli Gymnázia Lipany. Je to jediná možná plocha spĺňajúca požiadavky SZĽH. Pozemok bol kúpený od VUC za cenu 1 euro. 
Výkonný výbor SZĽH na svojom zasadnutí schválil projekt mesta Lipany o vybudovaní klziska s rozmermi 40 x 20 m a zaradenie do kategórie „A“, čo znamená prehlásenie mesta potvrdzujúce vôľu o prekrytie ľadovej plochy v období do dvoch rokov od jej inštalácie. 
Toho času prebieha príprava  projektovej dokumentácie pre územné rozhodnutie. Predpokladaná cena ihriska je 240 000 eur (plocha, mantinely, rolba,...), ktorú by financoval SZĽH. Predpokladaná cena prekrytia ihriska je 230 000 eur. Financovanie by sme realizovali z viacerých zdrojov (100000 z prostriedkov VUC, 100000 z prostriedkov Úradu vlády SR, 30000 z vlastných prostriedkov).

Návrh na uznesenie:
MsZ v Lipanoch:
schvaľuje zámer prekrytia ľadovej plochy v období do dvoch rokov od jej inštalácie v zmysle uznesenia Výkonného výboru SZĽH na umiestnenie ľadovej plochy v meste Lipany.

V Lipanoch 27.11.2019 					Ing. Vladimír Jánošík
								primátor mesta